 

**Πρόγραμμα Δια Βίου Μάθησης**

**«Χρηματοοικονομική και Λογιστική για Νομικούς»**

Τα τελευταία χρόνια οι δικηγόροι και οι νομικοί επιστήμονες γενικότερα αισθάνονται όλο και περισσότερο την ανάγκη να εμπλουτίσουν τις νομικές γνώσεις τους με γνώσεις λογιστικής και χρηματοοικονομικής. ***Σκοπός*** του προγράμματος είναι η θεωρητική και πρακτική εκπαίδευση δικηγόρων και ευρύτερα νομικών επιστημόνων σε θέματα χρηματοοικονομικής και λογιστικής, και, μέσω αυτής της εκπαίδευσης, η παροχή σε αυτούς της δυνατότητας να εξετάζουν και να αξιολογούν τη χρηματοοικονομική θέση και απόδοση μιας επιχείρησης ως οικονομικής μονάδας και να παρέχουν νομικές υπηρεσίες σε φορείς άσκησης οικονομικών δραστηριοτήτων, είτε φυσικά είτε νομικά πρόσωπα στο πλαίσιο της σύγχρονης οικονομίας.

Το πρόγραμμα ***απευθύνεται*** σε δικηγόρους και νομικούς επιστήμονες που επιθυμούν να εμπλουτίσουν τα επαγγελματικά τους προσόντα με γνώσεις λογιστικής, ανάλυσης λογιστικών καταστάσεων και στοιχεία φορολογικής νομοθεσίας, να αποκτήσουν βασικές γνώσεις κοστολόγησης αλλά και όσους θα ήθελαν να επικαιροποιήσουν τις γνώσεις τους σε σχέση με τα Ελληνικά Λογιστικά Πρότυπα (Ε.Λ.Π., Ν. 4308/2014). Η θεματολογία του προγράμματος είναι προσαρμοσμένη στις ανάγκες αποφοίτων νομικών σχολών.

Η **διάρκεια** του προγράμματος είναι 3 μήνες (12 εβδομάδες) συνολικού φόρτου 65 ωρών (2,6 βαθμούς ECTS). Συγκεκριμένα το πρόγραμμα αποτελείται από 12 εξ ’αποστάσεως συναντήσεις-διαλέξεις (με σύγχρονη και ασύγχρονη εξ’αποστάσεως εκπαίδευση) και διαδικτυακές εξετάσεις οι οποίες είναι και το βασικό κριτήριο απονομής του πιστοποιητικού επιμόρφωσης. Το ***κόστος φοίτησης*** του προγράμματος είναι 500€, αλλά προβλέπονται εκπτώσεις σε συγκεκριμένες κατηγορίες συμμετεχόντων.

Για οποιαδήποτε ερώτηση ή διευκρίνιση μπορείτε να επικοινωνείτε με τον Επιστημονικό Υπεύθυνο του προγράμματος κο Παναγιώτη Δημητρόπουλο ([dimitrop@accfin.edu.gr](mailto:dimitrop@accfin.edu.gr)) ή/και με την κα Αρβανίτη Αικατερίνη ([a.arvaniti@go.uop.gr](mailto:a.arvaniti@go.uop.gr)). Η υποβολή αιτήσεων γίνεται ηλεκτρονικά στην σελίδα: <https://lll.uop.gr/online-registration/>

Ο Επιστημονικός Υπεύθυνος

Δρ. Παναγιώτης Ε. Δημητρόπουλος

Επίκουρος Καθηγητής